KOMISIJOS REGLAMENTAS (EB) Nr. 149/2007
2007 m. vasario 15 d.
dėl pavadinimo įregistravimo garantuotų tradicinių gaminių registre - Boerenkaas (GTG)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. kovo 20 d. Tarybos reglamentą (EB) Nr. 509/2006 dėl žemės ūkio produktų ir maisto produktų kaip garantuotų tradicinių gaminių (1), ypač į jo 9 straipsnio 4 dalies pirmą pastraipą,
kadangi:
(1)
Pagal Reglamento (EB) Nr. 509/2006 8 straipsnio 2 dalies pirmą pastraipą ir remiantis to paties reglamento 19 straipsnio 3 dalimi, Nyderlandų paraiška dėl „Boerenkaas“ pavadinimo įregistravimo buvo paskelbta Europos Sąjungos oficialiajame leidinyje (2).
(2)
Kadangi Komisija negavo jokio prieštaravimo pareiškimo pagal Reglamento (EB) Nr. 509/2006 9 straipsnį, šis pavadinimas turi būti įregistruotas.
(3)
Paraiškoje taip pat prašoma apsaugos, numatytos 1992 m. liepos 14 d. Tarybos reglamento (EEB) Nr. 2082/92 dėl žemės ūkio ir maisto produktų specifinių savybių sertifikatų (3) 13 straipsnio 2 dalyje, kuri atitinka Reglamento (EB) Nr. 509/2006 13 straipsnio 2 dalį. Negavus prieštaravimų, nebuvo įrodyta, kad pavadinimas yra teisėtai naudojamas, pripažįstamas ir ekonomiškai reikšmingas kitiems panašiems žemės ūkio produktams arba maisto produktams. Todėl paraišką reikėtų patenkinti,
PRIĖMĖ ŠĮ REGLAMENTĄ:
1 straipsnis
Šio reglamento priede nurodytas pavadinimas yra įregistruojamas.
Taikoma Reglamento (EB) Nr. 509/2006 13 straipsnio 2 dalyje numatyta apsauga.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. vasario 15 d.